รัฐบาลไทย-ข่าวทำเนียบรัฐบาล-สคร. จัดงานมอบรางวัลรัฐวิสาหกิจดีเด่น ปี 2561 “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน”
วันศุกร์ที่ 24 สิงหาคม 2561
สคร. จัดงานมอบรางวัลรัฐวิสาหกิจดีเด่น ปี 2561 “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน”
สํานักงานคณะกรรมการนโยบายรัฐวิสาหกิจ จัดงานมอบรางวัลรัฐวิสาหกิจดีเด่นประจําปี 2561 ภายใต้แนวคิด “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน” ณ โรงแรมเซ็นทาราแกรนด์และบางกอก คอนเวนชันเซ็นเตอร์เซ็นทรัลเวิลด์
สํานักงานคณะกรรมการนโยบายรัฐวิสาหกิจ (สคร.) จัดงานมอบรางวัลรัฐวิสาหกิจดีเด่นประจําปี 2561 ภายใต้แนวคิด “รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน” โดยมีพลเอกประยุทธ์ จันทร์โอชา นายกรัฐมนตรีให้เกียรติเป็นประธานในงานพร้อมทั้งมอบรางวัลและมอบนโยบายให้แก่รัฐวิสาหกิจ เมื่อศุกร์ที่ 24 สิงหาคม 2561 ณ โรงแรมเซ็นทาราแกรนด์และบางกอก คอนเวนชันเซ็นเตอร์เซ็นทรัลเวิลด์ โดยการจัดงานในปีนี้มีการมอบรางวัลทั้งสิ้น 10 ประเภทรางวัล
นายประภาศ คงเอียด ผู้อํานวยการ สคร. เปิดเผยว่า สคร. ได้มีการจัดงานมอบรางวัลรัฐวิสาหกิจดีเด่น หรือSOEAwardอย่างต่อเนื่อง เพื่อเป็นกําลังใจให้กับรัฐวิสาหกิจทุกแห่งที่ทําภารกิจสนับสนุนการพัฒนาประเทศ ซึ่งก็ได้รับการตอบรับในการเข้าร่วมงานจากรัฐวิสาหกิจและผู้ที่เกี่ยวข้องเป็นอย่างดีตลอดมา สําหรับในปีนี้ภายใต้แนวคิดการจัดงานมอบรางวัลรัฐวิสาหกิจดีเด่น“รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน” ซึ่งแสดงให้เห็นการประสานความร่วมมือระหว่างรัฐวิสาหกิจ ประชาชน และภาคส่วนอื่นๆ โดยรัฐวิสาหกิจทั้งขนาดเล็ก ขนาดกลางและขนาดใหญ่ เปรียบเสมือนฟันเฟืองที่คอยขับเคลื่อนและพัฒนาเศรษฐกิจไทยให้เติบโตอย่างยั่งยืน
สําหรับผลรางวัลSOE Award ประจําปี 2561 ทั้ง10ประเภทรางวัลมีดังนี้
1.รางวัลคณะกรรมการรัฐวิสาหกิจดีเด่น ได้แก่ ธนาคารเพื่อการเกษตรและสหกรณ์การเกษตร
2.รางวัลการบริหารจัดการองค์กรดีเด่น ได้แก่
รางวัลเกียรติยศ ได้แก่การไฟฟ้าฝ่ายผลิตแห่งประเทศไทย
รางวัลบริหารจัดการองค์กรดีเด่น โดยแบ่งออกเป็น 2 กลุ่ม ดังนี้
กลุ่มที่ 1 รัฐวิสาหกิจขนาดใหญ่ได้แก่ธนาคารอาคารสงเคราะห์ และธนาคารเพื่อการเกษตรและสหกรณ์การเกษตร
กลุ่มที่ 2 รัฐวิสาหกิจขนาดกลางและเล็ก ได้แก่ บรรษัทประกันสินเชื่ออุตสาหกรรมขนาดย่อม
3.รางวัลการพัฒนาองค์กรดีเด่น แบ่งออกเป็น 3 ประเภทรางวัล ได้แก่
3.1รางวัลพัฒนาองค์กรดีเด่นในภาพรวม ได้แก่ธนาคารพัฒนาวิสาหกิจขนาดกลางและขนาดย่อมแห่งประเทศไทยและโรงพิมพ์ตํารวจ สํานักงานตํารวจแห่งชาติ
3.2 รางวัลพัฒนาองค์กรดีเด่นด้านการบริหารจัดการสารสนเทศ ได้แก่บริษัท ธนารักษ์พัฒนาสินทรัพย์ จํากัด
3.3 รางวัลพัฒนาองค์กรดีเด่นด้านการบริหารทรัพยากรบุคคล ได้แก่องค์การส่งเสริมกิจการโคนมแห่งประเทศไทยและสํานักงานธนานุเคราะห์
4. รางวัลผู้นําองค์กรดีเด่น ได้แก่บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค
5.รางวัลการเปิดเผยข้อมูลและความโปร่งใสดีเด่น ได้แก่ บริษัท ปตท จํากัด (มหาชน) การไฟฟ้าส่วนภูมิภาค และธนาคารกรุงไทย จํากัด (มหาชน)
6. รางวัลการดําเนินงานเพื่อสังคมและสิ่งแวดล้อมดีเด่น ได้แก่การไฟฟ้าส่วนภูมิภาคธนาคารเพื่อการเกษตรและสหกรณ์การเกษตร บริษัท ปตท. จํากัด (มหาชน) และการไฟฟ้าฝ่ายผลิตแห่งประเทศไทย
7. รางวัลนวัตกรรมดีเด่นแบ่งรางวัลเป็น 2 ด้าน ประกอบด้วย
7.1 ประเภทรางวัลนวัตกรรมดีเด่น ด้านนวัตกรรม ได้แก่บริษัท ทีโอที จํากัด (มหาชน) และการไฟฟ้าฝ่ายผลิตแห่งประเทศไทย
7.2 ประเภทรางวัลนวัตกรรมดีเด่น ด้านความคิดสร้างสรรค์ ได้แก่ – ไม่มีผู้ได้รับรางวัล –
สําหรับรางวัลชมเชย ด้านนวัตกรรม ได้แก่ บริษัท ปตท. จํากัด (มหาชน) การไฟฟ้าส่วนภูมิภาค บริษัท วิทยุการบินแห่งประเทศไทย จํากัด และธนาคารออมสิน
รางวัลชมเชย ด้านความคิดสร้างสรรค์ ได้แก่ การไฟฟ้าส่วนภูมิภาค
8. รางวัลประชารัฐวิสาหกิจดีเด่น ได้แก่– ไม่มีผู้ได้รับรางวัล –
9. รางวัลความร่วมมือเพื่อการพัฒนาดีเด่น แบ่งเป็น 2 ด้าน ประกอบด้วย
9.1 ด้านการยกระดับการบริหารจัดการองค์กร หรือโครงการพี่เลี้ยง กําหนดเป็นรางวัลประเภทดีเด่น คือ รางวัลความร่วมมือเพื่อการพัฒนาดีเด่น ด้านการยกระดับการบริหารจัดการองค์กร จํานวน 6 คู่รัฐวิสาหกิจ รัฐวิสาหกิจที่ได้รับรางวัลจํานวน 10 แห่ง ได้แก่
คู่ที่ 1 บริษัทปตท. จํากัด (มหาชน) และองค์การคลังสินค้า
คู่ที่ 2 บริษัท ปตท. จํากัด (มหาชน) และการรถไฟแห่งประเทศไทย
คู่ที่ 3 ธนาคารเพื่อการเกษตรและสหกรณ์การเกษตรและองค์การส่งเสริมกิจการโคนมแห่งประเทศไทย
คู่ที่ 4 ธนาคารเพื่อการเกษตรและสหกรณ์การเกษตร และองค์การตลาดเพื่อการเกษตร
คู่ที่ 5 ธนาคารอาคารสงเคราะห์ และองค์การสะพานปลา
คู่ที่ 6 การไฟฟ้านครหลวง และองค์การตลาด
9.2 ด้านความร่วมมือเชิงยุทธศาสตร์ แบ่งเป็น 2 ประเภทรางวัล ได้แก่
9.2.1รางวัลความร่วมมือเพื่อการพัฒนา ด้านความร่วมมือเชิงยุทธศาสตร์ ประเภทดีเด่น ได้แก่ – ไม่มีผู้ได้รับรางวัล –
9.2.2 รางวัลความร่วมมือเพื่อการพัฒนา ด้านความร่วมมือเชิงยุทธศาสตร์ ประเภทเชิดชูเกียรติ ได้แก่ 2 กลุ่มความร่วมมือ คือ
(1) การไฟฟ้าฝ่ายผลิตแห่งประเทศไทย การไฟฟ้าส่วนภูมิภาคและการไฟฟ้านครหลวง
(2) ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย และบรรษัทประกันสินเชื่ออุตสาหกรรมขนาดย่อม
10. รางวัลรัฐวิสาหกิจยอดเยี่ยมประจําปี 2561 ได้แก่ การไฟฟ้าส่วนภูมิภาค บริษัทปตท. จํากัด (มหาชน) และธนาคารออมสิน